
Elnökségi ülésének jegyzőkönyve


Időpont:2021. május 25.  14:40-15:00
Helyszín: online teams

Megjelentek: Dr. Lévai Sándor elnök
tagok: Dr. Marton Klára, Dr. Toka Krisztián, Dr. Szolnoky Miklós
Tiszteletbeli elnök: Dr. Borbás Gyula
Sörös Ivett
dr. Végvári Györgyi jogi képviselő
Elnök megnyitja az ülést, üdvözli a megjelenteket, megállapítja, hogy az ülés szabályszerűen került összehívásra, 4 tag jelen van, így az ülés határozatképes.

Jelenlévők 4 elnökségi tag – 4 „igen”, 0 „nem” 0 „tartózkodás” - nyílt szavazással, egyhangúlag meghozták a következő határozatot:
dr. Végvári Györgyit megválasztják jegyzőkönyv vezetőnek, 
Jelenlévők 4 elnökségi tag – 3 „igen”, 0 „nem” 1 „tartózkodás” - nyílt szavazással,  meghozták a következő határozatot:
hitelesítő: Dr. Szolnoky Miklós
Jelenlévők 4 elnökségi tag – 3 „igen”, 0 „nem” 1 „tartózkodás” - nyílt szavazással,  meghozták a következő határozatot:
hitelesítő:Dr. Toka Krisztián.

A 3. napirendipont  - HAEMA Kft. tagfelvételi kérelme - felvételére érkezett javaslat, azonban az ülésen nincs jelen az összes elnökségi tag, így erről érvényes határozat nem hozható.


Elnök úr ismerteti a meghívóban szereplő napirendet:
Napirendi pontok:
1. KEB 2.0 Konkrét Javaslatok Véleményezésre
1. Beszámoló a munkacsoport eredményeiről 


Elnök úr felkéri dr. Végvári Györgyit arra, hogy ismertesse a munkacsoport tevékenységét.
1. Napirendi pont: Beszámoló a munkacsoport eredményeiről 

Végvári Györgyi:  A munkacsoport a 4 Szövetség elnökei által készített, a VÉDETTSÉG Egyesület elnöksége által is részletesen megvitatott összefoglalóból indult ki, az üléseken az egyes pontok  gyakorlati alkalmazásáról értekeztünk,  tekintettel arra, hogy a mi elnökségünk részletesen foglakozott a témával, így  az ott szerzett, jegyzőkönyvezett ismeretekből merítettem a munkacsoport megbeszélésein, továbbá esetenként kialakult a munkacsoportban a többségi álláspont , így a VÉDETTSÉG nem került döntési helyzetbe,  ezért nem volt szükséges eddig kérdéseket intéznem e tárgyban az elnökséghez, az utolsó ülésen azonban a következőkre jutottunk:
1.Az AIPM  készített egy javaslatot 
A)a KEB elnök pályáztatásához, továbbá 
B)konkrét szövegjavaslattal állt elő az Etikai Kódex bizonyos rendelkezései kapcsán,
 ezek képezik a mai meghívó mellékleteit, ezeket meg kell vitatni.
2. Tekintettel arra, hogy az 1. pontban  nevezett(A , B)  javaslatokat az Egyesületeknek is meg kell vitatnia, majd a munkacsoportban egyeztetni szükséges, így már látható, hogy az időbe nem fér bele az eredetileg kitűzött időpontig, azaz 2021. 06. 30-ig a pályáztatási feltételek egyeztetése, valamit a pályáztatás továbbá az Etikai Kódex szövegének módosítása tekintetében a konszenzus kialakítása és az új szöveg elfogadása. Ezt belátva és az AIPM  ezirányú javaslatára a munkacsoport  arra jutott, hogy a Szövetségek a KEB elnök  szerződését szíveskedjenek meghosszabbítani 2021. 12. 31-ig.  

Elnök úr: Ezek szerint a munkacsoport már döntött? 
Végvári Gy.:  A munkacsoport javasol, az elnökség, vagy az egyesület pedig határoz az adott kérdésben, bárhogy dönthet.
Elnök úr: Megkérem Dr. Marton Klárát, hogy szíveskedjék ő is tájékoztatást adni az Etikai Kódexről, hisz az EGIS több szövetségben is jelen van.
Dr. Marton Klára: 2 részre osztanám
1.Az Etikai Kódexet mindenki elfogadta, de az AIPM honlapján nincs fönt az Etikai Kódex.
2.Senkinek nincs kifogása az ellen, hogy legyenek ezek a változások, az AIPM nagyon későn nyújtotta be a javaslatot. Legyen megegyezés, de nem június végén, hanem később.   Nincs eldöntve, hogy fő-, vagy mellékállású legyen-e a KEB elnök.  Mellékállás esetén milyen főállása lehet, ami nem veszélyezteti a KEB elnök függetlenségét.  Főállás esetén a javadalmazás jóval nagyobb kell, hogy legyen, mint más esetben.  Az igazgatók lesznek-e a megbízók, vagy pedig a KEB? 
dr.Végvári Györgyi:
1.A KEB elnökkel kapcsolatos javaslatok felvetik az összeférhetetlenségi és kizárási szabályok javaslatoknak megfelelő meghatározását,.
2. Fontos kérdés, hogy négy Szövetségi egyetértés, tehát egyhangú döntés alapján kerüljön-e meghatározásra a KEB elnök díja.  Javasolom ennek megvitatását azzal, hogy fölhívom a figyelmet a következőkre: nem lenne szerencsés, ha nem egyhangú, hanem csak többségi álláspont alapján születhetne döntés a KEB elnök díjáról, mert ez azt jelentené, hogy a kisebbségben maradó Szövetség ki lenne szolgáltatva, holott a döntés az Egyesület kasszáját közvetlenül érinti.  Szükséges lenne meghatározni azt is, hogy a KEB elnök díjára milyen összeget fordítana az Egyesület.
3.A KEB elnök kifelé történő kommunikációját illetően odáig eljutott a munkacsoport, hogy a négy szövetség előzetes döntése alapján és aszerint  nyilvánulhat meg a KEB elnöke kifelé.
Természetesen ezek csak javaslatok, minden változhat még, hisz ez egy egyeztetési folyamat.


Dr. Borbás Gyula kéri, hogy a HUMVO Igazgatósági tagságra ne javasolják, mert azt nem tudja elfogadni.
Új jelölt egyenlőre nincs.

jegyzőkönyvet vezette: dr. Végvári Györgyi

hitelesítők:
Dr. Szolnoky Miklós


Dr. Toka Krisztián
